text: Ongland - Fleiri doyggja nú enn undir farsóttini
text: #000001
text: Bretska blaðið The Telegraph skrivar í vikuskiftinum og týsdagin um kreppu vegna høga talið av andlátum, sum er hægri nú, enn undir kovid í 2020 og 2021. Meginparturin av teimum sum doyggja nú, doyggja ikki av kovid.
text: #000002
text: Vøksturin í óvæntaðum andlátum sær ikki út til at slakka av. Bráðinnleggingar vegna hjartatrupulleikar eru øktar við meira enn 25.000. Mynd: Shutterstock
text: #000003
text: Ovurdeyðiligleikin í Onglandi og Wales er í løtuni hægri, enn tá ið farsóttin leikaði mest í, árini 2020 og 2021, sambært bretska blaðnum The Telegraph.
text: #000004
text: Í oktober mánaða hava tað verið í miðal 1.564 óvæntað eyka andlát um vikuna, samanborið við eitt miðal á einans 315 í 2020 og 1.322 í 2021.
text: #000005
text: Seinastu tølini frá bretsku hagstovuni, Office for National Statistics (ONS), vístu, at í vikuni, sum endaði 21. oktober, vóru 1.714 eyka andlát í Onglandi og Wales, harav einans 469 vóru vegna kovid - tað er 27% av samlaða talinum.
text: #000006
text: Hetta er 16,8 prosent hægri deyðatíttleiki enn vanligt. Andlátini eru eisini fleiri enn fimm ára miðaltalið fyri oktober, árini undan kovid, vístu tølini fyri 2015 til 2019.
text: #000007
text: Tá ið Bretland læsti niður 23. mars 2020, var dagligi miðal deyðatíttleikin vegna kovid áleið 213. Hetta hevði við sær munandi ekka millum fólk og myndugleikarnir settu strong avmarkandi tiltøk í verk. Nú doyggja munandi fleiri óvæntað um dagin, enn tað gjørdu tá, harav meirilutin ikki er vegna kovid og eingin veit veruliga hví.
text: #000008
text: Og tó er at kalla tøgn frá almennum myndugleikum og stóru tíðindamiðlunum (uttan The Telegraph).
text: #000009
text: Dr. John Campell legði eitt nýtt video út mikudagin 2. november, har hann greinar støðuna sera væl við støði í somu greinum, sum vit hava brúkt sum keldu her.
text: #000010
text: Hagtøl frá Office for National Statistics (ONS) vísa, at hesar seinastu seks mánaðirnar hava verið fleiri óvæntað ‘yvirskotsandlát’ av øðrum orsøkun enn kovid, enn tað hava verið andlát ‘av kovid’ alt seinasta árið .
text: #000011
text: Tølini vísa, at 18.394 fólk í Onglandi og Wales eru deyð ‘av’ kovid í ár. Men bara síðani mai hava verið 23.195 eyka andlát, har høvuðsorsøkin var ein onnur enn kovid.
text: #000012
text: Sambært The Telegraph er orsøkin helst óbeinleiðis ávirkan frá farsóttini, sum saman við langtíðartrupulleikunum hjá heilsuverkinum NHS, er smeltað saman til eina fulkomnan eitrandi kokkteyl.
text: #000013
text: Amitava Banerjee, professari í kliniskum dátuvísindum og heiðurs ráðgevandi hjartalækni við Institute of Health Informatics, University College London, fullfíggjaði fyri kortum sítt arbeiði, sum vísir, hvussu innleggingar fyri hjartatrupulleikar brádliga minkaðu undir farsóttini.
text: #000014
text: Í 2020 vóru 31.064 færri innleggingar av hjartasjúklingum, 14.506 færri bráðinnleggingar og 16.560 færri elektivar viðgerðir, samanborið við 2016 til 2019 í Onglandi, Skotlandi og Wales.
text: #000015
text: Elektivar innleggingar vóru eisini færri í 2021, við 10.996 færri viðgerðum, men tað ræðandi er at bráðinnleggingarnar fyri hjartatrupulleikar vuksu við 25.878.
text: #000016
text: Banerjee professari óttast, at óbeinleiðis árinini frá farsóttini fara at vera størri enn skaðin av kovid sjálvum, og at tað er avgerandi fyri framtíðar tilbúgvingar-ætlanir, at taka langtíðar úrslitini við.
text: #000017
text: “Viðgerð og fyribyrging av undirliggjandi sjúkum er ikki ein bóltur, vit eiga at sparka undan okkum oman gøtuna,” segði hann við blaðið.
text: #000018
text: “Vit skuldu ongantíð havt eitt farsóttar-tilbúgvingartoymi, sum ikki umhugsaði óbeinleiðis ávirkanina og langtíðarárinini. Vanliga hevur tað verið virologar og smittuserfrøðingar, men við eini alheimsfarsótt á hesum stigi í so nógvum londum, er tað ikki hóskandi.”
text: #000019
text: Óbeinleiðis árin elva til meira deyðsføll
text: #000020
text: “Vit miðsavnaðu okkum um beinleiðis árin av ovurdeyða vegna kovid men heilt síðani byrjanina var tað sannlíkt, at óbeinleiðis árinini fóru at elva til fleiri andlát, meira sjúku og meira búskaparliga ávirkan, enn kovid sjálvt.”
text: #000021
text: Eitt sum ger støðuna enn meira undarliga, er at deyðatíttleikin átti at fallið aftan á farsóttina, tí so mong doyðu tíðliga, hetta er eitt fyribrigdi sum á enskum kallast “harvesting”, vit kunnu kalla tað “heystan” á føroyskum. Men ístaðin síggja vit øvuta gongd.
text: #000022
text: Bretska stjórnin hevur sambært The Telegraph gjørt eina hálvhjartaða roynd at fáa greiði á, hvat gongur fyri seg við ovurdeyðiligleikanum, og hevur biðið um eina frágreiðing frá skrivstovuni fyri heilsubót og ójavna (Office for Health Improvement and Disparities (OEHD).
text: #000023
text: Frágreiðingin vísti ein ófrættakendan vøkstur í andlátum millum fólk, sum høvdu hjartatrupulleikar og sukursjúku, harav mong kundu verið fyribyrgd.
text: #000024
text: Nýggjari kanningar hava víst, at fólk, ið eru innløgd við kovid19 meira sannlíkt fáa hjartatrupulleikar, serliga fyrsta mánaðin eftir útskriving, og hetta kundi verið ein frágreiðing upp á ein part av yvirskotsandlátunum.
text: #000025
text: Epidemiologurin, Veena Raleigh, sum er ‘senior fellow’ við The King’s Fund, kannaði herfyri sannlíku orsakirnar fyri ovurdeyðiligleikanum. Hon heldur, at hetta kann vera ein verulig orsøk, saman við trupulleikunum hjá heilsuverkinum, NHS.
text: #000026
text: Hon segði við The Telegraph: “Áhaldandi gongdin við hægri deyðstølum enn væntað í Onglandi og Wales (samanborið við undanfarin ár), sum hevur verið týðulig síðani í vár, elvir til stúran.”
text: #000027
text: “Frá apríl til miðan oktober hava vit havt nærum 30.000 eyka andlát, harav ein triðingur er vegna kovid - ein áminning um at virusurin framvegis er lívshóttandi.”
text: #000028
text: Meginparturin av eyka andlátunum eru óskiljandi
text: #000029
text: “Meðan eini 3.000 eyka andlát hendu undir ovurheitu summartíðini, so hava vit onga frágreiðing uppá meginpartin av eykaandlátunum.”
text: #000030
text: “Andlát vegna hjartasjúku og sukursjúku eru serliga stór í tali; Kovid19 økir um vandan fyri eftirfylgjandi hjartatrupulleikum, og kann spæla ein leiklut í økta talinum av andlátum.”
text: #000031
text: “Eitt ovbyrjað heilsuverk (NHS), sum stríðist við eina stóra eftirstøðu av viðgerðum og óhoyrt trýst á bráðtænasturnar, kann eisini vera ein viðvirkandi táttur.”
text: #000032
text: Summir serfrøðingar halda, at ov nógv uppmerksemi verður givið beinleiðis árinunum av Kovid, meðan ov lítið verður gáað um víðari ávirkanina.
text: #000033
text: Banerjee professari sigur við blaðið, at serfrøðingar skuldu funnið saman og lagt sínar dátur um eyka andlát á hvør sínum serøki saman.
text: #000034
text: “Tað sum eg síggi, er at fokus framvegis er á beinleiðis ávirkanina frá kovid,” segði hann við blaðið.
text: #000035
text: “Eingin sum ræður í heilsuverkinum (NHS), ella nakar av nýggju heilsumálaráðharrunum, gretta orð um hetta,” segði professarin við blaðið.
text: #000036
text: Ovurðdeyðiligleiki ger seg ikki einans galdandi í Stóra Bretlandi, men í fleiri londum í Europa umframt Australia og USA. Vit skrivaðu í seinastu viku um støðuna í Noregi:
text: #000037
text: Fleiri gerast sjúk og doyggja - lækni rópar varskó
text: #000038
text: Í tráð við tað skrivaðu vit herfyri eisini um methøgan pinkubarnadeyða í Skotlandi:
text: #000039
text: Og 21. september skrivaðu vit um ovurdeyðiligleika í ES og Íslandi:
text: #000041
text: Hjálp okkum at fáa enn meira upplýsandi tilfar út. Stuðla okkum við fastari flyting ella eingangs upphædd á konto nr 9865 1039800 - allur stuðul ger stóran mun fyri at vit kunnu halda á, víðka og vaksa um virksemið.
text: #000046
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000047
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands KVÖKING í summarfrí Innanlands Her er nýggjasta prátið við Eivind Jacobsen Innanlands Bæði lóður og royndir hermenn eru við ganga undan hjá Ukraina Uttanlands Hvat siga “niðurlæsingar-skjølini” okkum Uttanlands 12 ráð, hvussu tú við tolni kanst uppala viljasterka og lívliga barn títt Innanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000048
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands KVÖKING í summarfrí Innanlands Her er nýggjasta prátið við Eivind Jacobsen Innanlands Bæði lóður og royndir hermenn eru við ganga undan hjá Ukraina Uttanlands Hvat siga “niðurlæsingar-skjølini” okkum Uttanlands 12 ráð, hvussu tú við tolni kanst uppala viljasterka og lívliga barn títt Innanlands Sveisarar krevja fólkaatkvøðu um at varveita reiðan pening Uttanlands
text: #000049
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000050
text: "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti
text: #000051
text: Sveisarar krevja fólkaatkvøðu um at varveita reiðan pening
text: #000055
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000056
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti
text: #000057